钦定古今图书集成/明伦汇编/闺媛典/第106卷 > 皇清十二 > 辛天己妻林氏
## 钦定古今图书集成/明伦汇编/闺媛典/第106卷 > 皇清十二 > 辛天己妻林氏

按《澄海县志》：林氏，生员辛天己妻。天己孤贫，舌耕，𫗴粥不给，氏赁纺绩以膳。己病亡，氏哀毁自缢死。

===黄文锺妻胡氏===

按《澄海县志》：胡氏，儒生黄文锺妻。丁亥寇破鸥汀，拥氏去。氏绐入舟，谓其同系女曰：“妾誓死慎无相念。” 遂一跃入水，尸浮七昼夜，不离舟次。诸难妇求收之不得。